b'\n_START_ARTICLE_\nPozitiv (orgulje)\n_START_PARAGRAPH_\nPozitiv (iz latinskog "ponere", "smjestiti") je oblik orgulja koji datira iz srednjeg vijeka. Malo su glazbalo s jednim manualom koje je napravljeno da bi bilo vi\xc5\xa1e ili manje mobilno. Bilo je uobi\xc4\x8dajeno u sakralnoj i sekularnoj glazbi izme\xc4\x91u 10. i 18. stolje\xc4\x87a u kapelama i malim crkvama._NEWLINE_Me\xc4\x91u najva\xc5\xbenije restaurirane pozitive u Hrvatskoj spadaju pozitiv s 5 registara u muzeju grada Vara\xc5\xbedina, graditelja Rudolfa Rappolta, pozitiv s 6 registara iz kapele sv. Lenarda u Ladu\xc4\x8du, graditelja Joannesa Franciscusa Jane\xc4\x8deka, pozitiv s 6 registara iz \xc5\xbeupne crkve Uznesenja BDM u Brezovici graditelja Jane\xc4\x8deka, pozitiv s 7 registara iz \xc5\xbeupne crkve sv. Lenarda u Kotarima kraj Samobora, pozitiv s 4 registra iz kapele sv. Ane iz Zavr\xc5\xa1ja kraj Sv. Kri\xc5\xbea Za\xc4\x8dretje graditelja Ferde Heferera, pozitiv s 5 registara iz kapele MB Gorske u Loboru.'